Pasvalio rajono savivaldybės administracijos

direktorius

Įsakymas

DĖL Administracijos direktoriaus 2016 m. kovo 22 d. įsakymo Nr. dV-210 „Dėl švietimo ir sporto skyriaus vyriausiojo specialisto pareigybės aprašymO patvirtinimo“ pakeitimo

2018 m. balandžio 30 d. Nr. DV-296

Pasvalys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 ir 3 punktais, 30 straipsnio 1 dalimi, Lietuvos Respublikos valstybės tarnybos įstatymo 8 straipsnio 7 dalimi, 8 dalies 1 punktu, Valstybės tarnautojų pareigybių aprašymo ir vertinimo metodika, patvirtinta Lietuvos Respublikos Vyriausybės 2002 m. gegužės 20 d. nutarimu Nr. 685 „Dėl Valstybės tarnautojų pareigybių aprašymo ir vertinimo metodikos patvirtinimo“ (Lietuvos Respublikos Vyriausybės 2008 m. balandžio 24 d. nutarimo Nr. 356 redakcija),

keičiu Švietimo ir sporto skyriaus vyriausiojo specialisto pareigybės aprašymą, patvirtintą Administracijos direktoriaus 2016 m. kovo 22 d. įsakymu Nr. DV-210 „Dėl Švietimo ir sporto skyriaus vyriausiojo specialisto pareigybės aprašymo patvirtinimo“ (su visais aktualiais pakeitimais), ir išdėstau jį nauja redakcija (pridedama).

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius	Rimantas Užuotas

PATVIRTINTA

Savivaldybės administracijos direktoriaus

2016 m. kovo 22 d. įsakymu Nr. DV-210

(Savivaldybės administracijos direktoriaus

2018 m. balandžio 30 d. įsakymo Nr. DV-296

redakcija)

ŠVIETIMO IR SPORTO SKYRIAUS VYRIAUSIOJO SPECIALISTO

PAREIGYBĖS APRAŠYMAS

I. PAREIGYBĖS CHARAKTERISTIKA

1. Švietimo ir sporto skyriaus (toliau – Skyriaus) vyriausiasis specialistas yra karjeros valstybės tarnautojas.

2. Pareigybės lygis – A.

3. Pareigybės kategorija – 9.

II. PASKIRTIS

4. Skyriaus vyriausiojo specialisto pareigybė reikalinga įgyvendinti valstybinę švietimo politiką, prižiūrėti ir tobulinti Pasvalio rajono savivaldybės (toliau – Savivaldybė) tarybai pavaldžių mokyklų, pagalbos mokiniui, mokytojui, mokyklai ir kitų švietimo įstaigų veiklą.

III. VEIKLOS SRITIS

5. Specialioji veiklos sritis – valstybinės ir regioninės švietimo politikos įgyvendinimas Savivaldybėje.

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

6. Valstybės tarnautojas, einantis šias pareigas, turi atitikti šiuos specialius reikalavimus:

6.1. turėti aukštąjį universitetinį arba jam prilygintą išsilavinimą, pedagogo kvalifikaciją, ne mažesnį kaip 3 metų pedagoginio darbo stažą;

6.2. būti susipažinęs su Lietuvos Respublikos įstatymais, poįstatyminiais teisės aktais, reglamentuojančiais vietos savivaldą, valstybės tarnybą, viešąjį administravimą, valstybinę ir regioninę švietimo bei sporto politiką, švietimo teikėjų veiklą, gebėti juos taikyti praktiškai;

6.3. mokėti valdyti, kaupti, sisteminti, apibendrinti informaciją ir rengti išvadas, dirbti komandoje, teikti konsultacijas;

6.4. savarankiškai planuoti, organizuoti savo veiklą;

6.5. gebėti sklandžiai ir argumentuotai dėstyti mintis raštu ir žodžiu, išmanyti Dokumentų rengimo taisykles, Dokumentų tvarkymo ir apskaitos taisykles, mokėti dirbti su „Microsoft Offise“ programiniu paketu (MS Word, Excel, Outlook, Internet Explorer);

6.6. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688, reikalavimus;

6.7. gebėti stebėti ir vertinti ugdymo procesą, tikrinti mokyklos organizacinę ir vadybinę veiklą;

6.8. gebėti vykdyti Savivaldybių administracijų švietimo padalinių bendruosiuose nuostatuose nustatytas funkcijas.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS

7. Šias pareigas einantis valstybės tarnautojas vykdo šias funkcijas:

7.1. tam, kad užtikrintų efektyvų Skyriui priskirtų funkcijų vykdymą, teisės aktų nustatyta tvarka Savivaldybės teritorijoje vykdo švietimo srities administravimą;

7.2. tiria, stebi, vertina ir teikia išvadas, rekomendacijas apie švietimo būklę pagal kuruojamas veiklos sritis, analizuoja, kaip tenkinami vaikų ir suaugusių asmenų švietimo poreikiai Savivaldybėje pagal Lietuvos Respublikos teisės aktuose nustatytą savivaldybių institucijoms tvarką ir kompetenciją, siekiant įgyvendinti nustatytus teisės aktų reikalavimus;

7.3. tam, kad užtikrintų efektyvų Skyriui priskirtų funkcijų vykdymą, konsultuoja mokyklų vadovus ir mokyklų bendruomenes ugdymo proceso organizavimo, ugdymo turinio įgyvendinimo, vadybos mokyklų veiklos dokumentų rengimo, jų įgyvendinimo, mokyklos veiklos tobulinimo ir kitais klausimais pagal kuruojamas veiklos sritis;

7.4. siekiant įgyvendinti nustatytus teisės aktų reikalavimus, kaupia ir teikia informaciją mokiniams ir jų tėvams (globėjams, rūpintojams), visuomenei apie Savivaldybės tarybai pavaldžias mokyklas ir kitas švietimo įstaigas, jose įgyvendinamas švietimo programas, mokymosi formas;

7.5. vykdo teisės aktų nustatyta tvarka Savivaldybės administracijos Vaiko gerovės komisijos sekretoriaus pareigas;

7.6. siekiant įgyvendinti nustatytus teisės aktų reikalavimus, stebi, analizuoja ir vertina Savivaldybės tarybai pavaldžių mokyklų mokinių mokymosi pasiekimus ir mokymosi sėkmingumą, teikia išvadas, rekomendacijas ir jas pristato švietimo bendruomenėms, visuomenei.

7.7. vykdo Savivaldybės tarybai pavaldžių mokyklų, pagalbos mokiniui, mokytojui, mokyklai ir kitų švietimo įstaigų veiklos priežiūrą bei stebėseną pagal švietimo ir mokslo ministro nustatytą tvarką, siekiant užtikrinti priskirtos funkcijos tinkamą vykdymą;

7.8. tam, kad užtikrintų efektyvų Skyriui priskirtų funkcijų vykdymą, teikia siūlymus Savivaldybės tarybai dėl sąlygų vaikų privalomam švietimui vykdyti sudarymo, visuotinio švietimo prieinamumo pagal Švietimo įstatymo nustatytą kompetenciją;

7.9. siekiant įgyvendinti nustatytus teisės aktų reikalavimus, teikia informaciją ir dalyvauja rengiant Skyriaus metinį, mėnesio veiklos planus ir juos įgyvendina;

7.10. siekiant užtikrinti priskirtų funkcijų tinkamą vykdymą, nustatyta tvarka teikia informaciją Švietimo ir mokslo ministerijai, kitoms institucijoms ir visuomenei apie švietimo būklę Savivaldybėje;

7.11. siekiant įgyvendinti nustatytus teisės aktų reikalavimus, padeda Švietimo ir mokslo ministerijos, kitų institucijų specialistams bei šių institucijų sudarytoms komisijoms vertinti švietimo įstaigų veiklą, kartu su švietimo įstaigų vadovais, įstaigų ir mokytojų tarybomis aptarti atliktų patikrinimų išvadas ir siūlymus bei vykdo stebėseną dėl jų įgyvendinimo;

7.12. siekiant užtikrinti priskirtų funkcijų tinkamą vykdymą, nustatyta tvarka pagal kompetenciją nagrinėja piliečių ir švietimo įstaigų prašymus, pareiškimus ir skundus švietimo įstaigų veiklos klausimais, teikia siūlymus dėl sprendimo priėmimo;

7.13. tam, kad užtikrintų efektyvų Skyriui priskirtų funkcijų vykdymą, kuruoja Narteikių mokyklą-darželį „Linelis“ bei jo skyrių, Pasvalio lopšelį-darželį „Liepaitė“, Pasvalio lopšelį-darželį „Žilvitis“, Pasvalio lopšelį-darželį „Eglutė“ bei jos skyrių;

7.14. siekiant užtikrinti priskirtų funkcijų tinkamą vykdymą, nagrinėja Narteikių mokyklos-darželio „Linelis“ ir jo skyriaus, Pasvalio lopšelio-darželio „Liepaitė“, Pasvalio lopšelio-darželio „Žilvitis“, Pasvalio lopšelio-darželio „Eglutė“ ir jo skyriaus, mokytojų ir pagalbos mokiniui specialistų atestavimo dokumentus, teikia išvadas;

7.15. siekiant įgyvendinti nustatytus teisės aktų reikalavimus, dalyvauja Savivaldybės švietimo įstaigų mokytojų ir pagalbos mokiniui specialistų atestacijos komisijose švietimo ir mokslo ministro nustatyta tvarka;

7.16. siekiant užtikrinti priskirtų funkcijų tinkamą vykdymą, kuruoja ikimokyklinį, priešmokyklinį, pradinį ir dorinį ugdymą (tikybą, etiką), biologijos mokomąjį dalyką ir šiems mokomiesiems dalykams giminingus pasirenkamuosius dalykus, dalykų modulius Savivaldybėje;

7.17. tam, kad įgyvendintų nustatytus teisės aktų reikalavimus, koordinuoja sveikatos skatinimo, smurto, patyčių, prievartos apraiškų, žalingų įpročių, savižudybių, ilgalaikių socialinių emocinių programų įgyvendinimą ir kitas prevencines programas;

7.18. tvarko, stebi, analizuoja duomenis Nesimokančių vaikų ir mokyklos nelankančių mokinių informacinėje sistemoje;

7.19. nustato mokyklos nelankančių mokyklinio amžiaus vaikų iki 16 metų skaičių, nelankymo priežastis, kartu su mokyklomis ir kitomis Savivaldybės institucijomis užtikrina, kad jie tęstų mokymąsi pagal privalomo švietimo programas;

7.20. tam, kad užtikrintų priskirtų funkcijų tinkamą vykdymą, koordinuoja mokytojų ir pagalbos mokiniui specialistų atestaciją, tvarko dokumentaciją, rengia ataskaitas;

7.21. siekiant įgyvendinti nustatytus teisės aktų reikalavimus, inicijuoja, koordinuoja Savivaldybėje ikimokyklinio, priešmokyklinio ir pradinio ugdymo projektų įgyvendinimą;

7.22. konsultuoja mokyklas dėl kokybiško ikimokyklinio, priešmokyklinio ir pradinio ugdymo programų įgyvendinimo tam, kad užtikrintų priskirtos funkcijos tinkamą vykdymą;

7.23. organizuoja ir tvarko Savivaldybės teritorijoje gyvenančių ikimokyklinio ir priešmokyklinio amžiaus vaikų apskaitą, rengia analizę ir teikia išvadas;

7.24. kaupia duomenis apie pedagoginių darbuotojų poreikį ir teikia informaciją Savivaldybės švietimo įstaigoms apie laisvas darbo vietas;

7.25. pagal savo kompetenciją rengia Savivaldybės tarybos sprendimų, Savivaldybės administracijos direktoriaus įsakymų, Savivaldybės mero potvarkių projektus tam, kad užtikrintų priskirtos funkcijos tinkamą vykdymą;

7.26. siekiant įgyvendinti nustatytus teisės aktų reikalavimus, rengia kuruojamų veiklos sričių metines ataskaitas, veiklos aprašus ir kitus dokumentus;

7.27. dalyvauja švietimo įstaigų bendruomenių susirinkimuose ir teikia siūlymus švietimo veiklos klausimais tam, kad užtikrintų priskirtos funkcijos tinkamą vykdymą;

7.28. atlieka kitas, teisės aktuose numatytas ar Skyriaus vedėjo paskirtas, funkcijas.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

8. Šias pareigas einantis valstybės tarnautojas yra tiesiogiai pavaldus Skyriaus vedėjui.

____________________________________

Susipažinau, sutinku ir vykdysiu:

_________________________

(parašas)

__________________________

(vardas, pavardė)

__________________________

(data)